**ГОДИШНА ПРОГРАМА**

за развитие на читалищната дейност

при НЧ „Възраждане – 1941 г.” с. Одринци

общ. Добричка за **2024 г.**

**І. ВЪВЕДЕНИЕ**

Целта на народно читалище „Възраждане–1941 г.” с. Одринци е да съхрани и развие българските традиции и култура и да обогатява духовно населението и гостите в селото. Всички тези цели се изпълняват последователно от всяко следващо ръководство до днес.

Програмата за развитие на читалищната дейност в НЧ „Възраждане–1941 г.” с. Одринци за 2024 г. се изготвя в изпълнение на чл. 26а от Закона за народните читалища, въз основа на направените от членовете на Общото събрание предложения за дейността. Изготвянe на годишната програма за развитие на читалищната дейност в с. Одринци, цели обединяването на усилията за развитие и утвърждаването на читалището като важна обществена институция, осъществяваща всички културно–масови мероприятия на селото съвместно с Пенсионерски клуб и жители на селото, ДГ с. Долина, Дом за стари хора с. Ведрина и др.

**ІІ. РЕСУРСИ**

Ръководството на читалището се състои от Настоятелство 5 души, проверителна комисия 3 души и членове 63 души.

Читалището разполага с 50 декара земя.

Субсидията на читалището се определя от Министерството на културата, с която се изплащат работните заплати на читалищният секретар.

**ІІІ. МИСИЯ**

Читалището непрекъснато и всеотдайно работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най–вече на подрастващите поколения.

**ІV. ХУДОЖЕСТВЕНО-ТВОРЧЕСКА ДЕЙНОСТ**

Към читалището има действаща женска певческа група за автентичен фолклор, състояща се от 15 жени, като община Добричка оказва съдействие при реализирането на всяко едно мероприятие и участие.

През 2023г. групата за автентичен фолклор участва в културни събития в общината, региона и страната, а именно:

⏺08.03.2023г. – участие на групата в празника на жената осми март

 ⏺13.05.2023г. – участие на групата във фолклорен фестивал в с. Царевец

 ⏺10.06.2023г. – участие в четвърти фолклорен регионален преглед на художествената самодейност „Добруджа – обич моя” с център с. Карапелит

 ⏺24.06.2023г. – участие на групата във фолклорен събор „Песни и танци от слънчева Добруджа” в с. Дебрене

 ⏺01.07.2023г. – участие на групата в **8**-ия международен културен

фестивал „FOLKWAY“ гр. Пиерия, Гърция

 ⏺05.08.2023г. – участие на групата „Празник на градинаря“ с. Одринци

 ⏺ 06.09.2023г. – участие на групата в празника на с. Божурово

 ⏺ 15.12.2023г. – участие на групата в коледен концерт в кв. Рилци, гр. Добрич

 ⏺ 22.12.2023г. – участие на групата в коледен концерт в с. Одринци

**V.ДЕЙНОСТИ И ПРИОРИТЕТИ**

* Основни задачи:

- да опазва културно-историческото наследство и националните традиции;

- да спомага изграждането на ценностна система у децата;

- да поддържа материалната си база;

- да разработва и реализира инициативи за финансиране на читалищната дейност;

* Основни дейности
	+ Библиотечна дейност:

 - обновяване и подобряване дейността на библиотеката, съобразена с интересите и нуждите на населението, чрез различни форми на културно–масовата работа

 - кандидатстване по проект към Министерството на културата „Българските библиотеки – съвременни центрове за четене и информираност” 2024 г.

 - осъществяване на изложби свързани с бележити дати на личности и събития от местен, регионален и национален характер;

* Културно–масова дейност:

- осъществяване на културният календар за читалищните прояви;

- повишаване на художественото и жанрово разнообразие на културните мероприятия;

- участие в културните мероприятия на общината;

* Любителско художествено творчество:

- активно участие на любителските състави в културно–масови събития на селото и общината.

* Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските състави;

 - членски внос;

 - участие в проекти

* Обучение и квалификация:

- участие на читалищния работник в семинари, обучения и др., свързани с повишаване квалификацията му по основните читалищни дейности.

**VІ. ОРГАНИЗАЦИОННИ МЕРОПРИЯТИЯ – КУЛТУРЕН КАЛЕНДАР:**

**Месец ЯНУАРИ**

1. Честване на 176 години от рождението на Христо Ботев. Конкурс – Рецитал

 по стихове на Христо Ботев.

*Срок: 06.01.2024 г.*

1. Водосвет за здраве по случай Йорданов Ден – Богоявление.

*Срок: 06.01.2024 г.*

1. Тематична вечер „120 г. от рождението на Георги Караславов“

 *Срок: 12.01.2024 г.*

4. Общоселско увеселение по повод Деня на родилната помощ. Спазване на всички традиции и обичаи.

*Срок: 21.01.2024 г.*

**Месец ФЕВРУАРИ**

1. „Медена приказка” – драматизация на приказката посветена на деня на пчеларя.

*Срок: 10.02.2024г.*

1. „Как първото българско читалище отвори врати” - 168 години от създаване на първото българско читалище.

*Срок: 11.02.2024 г.*

1. Честване Деня на лозаря – Трифон Зарезан. Общоселско увеселение. Конкурс за най–добро вино. Поздравления към лозарите от групата за автентичен фолклор към читалището.

*Срок: 14.02.2024 г.*

1. „ Каквото съм правил, в полза народу е” – викторина посветена 151г. от обесването на Васил Левски.

*Срок: 19.02.2024 г.*

5. Клуб „Сръчни ръце” при НЧ – изработва мартеници.

НЧ организира конкурс за най-красива мартеница

*Срок:22.02.2024 г.*

**Месец МАРТ**

1. Ден на художествената самодейност. Конкурс за най – красива мартеница – българският символ по света.
* Посещение на ДГ с. Долина, с. Ведрина и дома за възрастни хора с. Ведрина

*Срок: 01.03.2024 г.*

1. Национален празник на България – подреждане на кът с материали по случай Освобождението на България във фоайето на читалището.

 - Рецитал „Трети март – свята дата” в клуба на пенсионера

*Срок: 02.03.2024 г.*

* Посещение и поднасяне на цветя на паметника край с. Паскалево

*Срок: 03.03.2024 г.*

1. Международен ден на жената – „Жена” - рецитал.

*Срок: 08.03.2024 г.*

1. Посрещане на Първа пролет заедно с възрастните хора от Дома в с. Ведрина и групата за автентичен фолклор

*Срок: 22.03.2024 г.*

5. Международен ден на театъра - посещение на театрална постановка .

*Срок:27.03.2024г.*

6. „ Най-нежният лирик” – отбелязване на 135 годишнината от рождението на Димчо Дебелянов.

*Срок:28.03.2024г.*

**Месец АПРИЛ**

1. Ден на хумора, сатирата и забавата. Забавно – хумористична програма „Не съм от тях, како Сийке” - в клуба на пенсионера.

*Срок: 01.04.2024 г.*

 2. Лазаруване с група деца *Срок:27.04.2024г.*

 3.Великденска кулинарна изложба и конкурс за най–красиво боядисано яйце и най-вкусен козунак по случай Великденските празници. Кошница с боядисани яйца и козунаци за хората от Дома в с. Ведрина

*Срок: 02.05.2024 г.*

4.145 години от приемането на Търновската конституция на Княжество България /1879г./

 *Срок: 16.05.2024 г.*

 5.Световният ден на Земята – конкурс за детска рисунка “Земята и хората“ изложба в читалището.

*Срок: 22.04.2024 г.*

 6. Световен ден на книгата - конкурс за най-активен читател. Организиране на дарителска кампания – „Дари книга – роди мечта”.

*Срок: 23.04.2024 г.*

**Месец МАЙ**

1. Участие на групата за автентичен фолклор в хигиенизирането на селото. - конкурс „Моята цветна градинка” .

 *Срок: 10-15.05.2024г.*

2. Ден на село Одринци. Гергьовден – събор на селото. „ Спуснало слънце три люлки” - участие на фолклорни състави и „Хоро на мегдана”.

 *Срок:06.05.2024 г.*

 3.Ден на библиотекаря – „Ден на отворените врати” – библиотекар за един ден.

*Срок: 11.05.2024 г.*

4.Ден на българската култура и славянската писменост. Тържествен доклад и

тематично табло във връзка с празника.

 *Срок: 24.05.2024г.*

**Месец ЮНИ**

1. Ден на детето – изложба на детско творчество

 – конкурс за рисунка „Четирите сезона” ДГ с. Долина

*Срок:01.06.2024 г.*

1. Ден на Христо Ботев – „ С Ботевски пламък в сърцето” – рецитал, подреждане на кът с материали по темата.

*Срок:01.06.2024 г.*

1. Еньовска люлка и еньовски венец – събиране на билки и беседа за значението на билките.

*Срок:24.06.2024 г.*

1. Празник на Община Добричка – събора „Песни и танци на слънчева Добруджа” в с .Дебрене – участие на групата за автентичен фолклор

*Срок:29.06.2024г.*

**Месец ЮЛИ**

1. 173 г. от рождението Иван Вазов – поет на националните съдбини.

*Срок:09.07.2024 г.*

1. Участие на групата за автентичен фолклор на събора посветен на Света Марина в с. Крумово, обл. Варна.

*Срок:17. 07.2024 г.*

**Месец АВГУСТ**

1. Ден на Градинаря. Общоселско тържество.

*Срок:03. 08.2024 г.*

1. 136 г. от рождението на добруджанската поетеса Дора Габе – „Спомени за творчеството й” – посещение на регионален исторически музей Добрич

*Срок:27.08.2024 г.*

**Месец СЕПТЕМВРИ**

1. Честване на 105 години от рождението на Николай Хайтов – беседа „Диви разкази“

*Срок:15.09.2024г.*

2. Участие в събора „Българите от Северна Добруджа” с. Дъбовик

*Срок : 09.2024г.*

3. „Съединението прави силата”– тържествено отбелязване деня на съединението на България .

*Срок:06.09.2024 г.*

4. Откриване на учебната година в ДГ с. Долина

*Срок:15.09.2024г.*

5. Ден на Независимостта – тържествено отбелязване на празника.

*Срок:22.09.2024 г.*

6. Участие на самодейците в събора в гр. Тервел.

*Срок:22.09.2024 г.*

**Месец ОКТОМВРИ**

1. Честване на годишнина от създаването на Народно читалище "Възраждане - 1941г."

- "Одринци пее и танцува" - фолклорен празник

*Срок: м.октомври*

2. Празник на дарованието в третата възраст „Свирим, играем и пеем за да не стареем” посветен на международен ден на музиката и пенсионера.

*Срок:01.10.2024 г.*

1. Фото конкурс "Най-красив домашен любимец" - посветен на световния ден за защита на животните.

*Срок:04.10.2024г.*

4. Ден на поезията - среща с поетесата Петранка Божкова

*Срок:05.10.2024г.*

5. Световен ден на усмивката „Подари с радост предизвикай усмивка”

*Срок:06.10.2024г.*

6. Кулинарна изложба посветена на международния ден на готвача

*Срок:20.10.2024г.*

7. „Две хубави очи” – рецитал на стихове от Пейо Яворов

*Срок:28.10.2024г.*

**Месец НОЕМВРИ**

1. Ден на народните будители в клуба на пенсионера – 190 г. от рождението на Любен Каравелов и 145г. от смъртта му, 285 г. от рождението на Софроний Врачански, 1160 г. от рождението на Симеон I – български княз и цар, 1380 г. от рождението на кан Аспарух

*Срок:01.11.2024г.*

1. „Бялата лястовица” литературно четене посветено на 144 годишнината от рождението на Йордан Йовков

*Срок:09.11.2024 г.*

3. „Славейкова вечер” – рецитал посветен на 196 години от рождението на П.Р. Славейков

*Срок: 17.11.2024г.*

4. Ден на християнското семейство в клуба на пенсионера.

*Срок:23.11.2024 г.*

**Месец ДЕКЕМВРИ**

 1. На риболов за никулденски шаран на язовир с. Одринци.

 - Провеждане на конкурс " Най-вкусен никулденски шаран"

*Срок:04. – 06. 12.2024 г.*

2. Обичай Бъдни вечер.

*Срок:12.2024 г.*

3.Общоселско новогодишно тържество.

*Срок:12.2024 г.*

* 1. Финансово–счетоводна дейност**.**

Финансовите документи се водят от счетоводител.

1. Организационна дейност.

Народно читалище „Възраждане – 1941 г.” село Одринци, работи с Читалищното настоятелство, състоящо се от трима члена и Проверителна комисия, състояща се от трима члена.

Съгласно Закона за народните читалища на три години провеждаме отчетно изборно събрание, като последното проведохме през 2021 година.

В читалището членуват 63 члена, които активно се включват в дейността и работата на читалището.

1. Материално–техническа база.

Обща площ на читалището – 270 кв. м.

Зали – 2 бр.

Библиотека – 1 бр.

Сграден фонд – много добро състояние.

Последно извършен ремонт: през 2020г. – частично подобряване на покривната конструкция на сградата, подобряване на вътрешния интериор.

1. Партньорства.

Партнираме си с: Кметство село Одринци, Общинската администрация, НЧ „Светлина – 1941 г.” село Ведрина, регионална библиотека „Дора Габе” град Добрич